**Floarea de salcâm**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Floarea de salcâm

...

Noi vom pleca iubito, că așa este scris

Și timpul nostru-n lume e scurt și efemer,

Dar sufletele noastre, iubita mea, nu pier,

Iar noi vom fi aceiași, acolo, pe Tanis,

...

Planeta noastră blândă ce ne așteaptă-n cer,

Care ne tot apare, chemându-ne în vis,

Cu-a ei livezi eterne de măr și de cais,

Ca să ne-mbie blând, cu dulcele-i mister!

...

Eu nu știu de păstra-vom de-aici, vreo amintire,

Dar sufletele noastre simți-vor ca acum

O dulce nostalgie născută din iubire,

...

Ce ne deschide-ntr-una alt început de drum,

Ne fie-ntotdeauna a vieții împlinire,

Cum este-n primăvară, floarea de salcâm!